Informacija tėvams

1. Grupės dirba nuo 7.00 iki 17.30 val. Budinčios grupės – nuo 6.30 iki 18.30 val. (Apie poreikį lankyti pailginto darbo grupę informuokite auklėtoją ir pateikite šį poreikį įrodančius dokumentus)
2. Vaikai į darželį turi būti atvedami iki 9.15 val., Jei planuojate atvesti vaiką vėliau, reikėtų apie tai informuoti grupės auklėtoją arba įstaigos administraciją.
3. Vaikui neatvykus į grupę, apie nebuvimo priežastį auklėtoją informuoti reikia einamąją dieną iki 10.00 val. telefonu (8  5) 2605595 arba grupės auklėtojos mobiliuoju telefonu.
4. Draudžiama vesti/priimti vaikus, turinčius ūmių užkrečiamųjų ligų požymių tokių kaip: bėrimas, karščiavimas, jei vaikas skundžiasi skausmu, viduriuoja, vemia, aštriai kosti, yra pūlingų išskyrų iš nosies, taip pat jei vaikas turi utėlių ar glindų.
5. Po ligos vaikas gali būti priimtas į ikimokyklinio ugdymo įstaiga tik su gydytojo pažyma.
6. Priimant vaiką į ikimokyklinio ugdymo įstaigą ir vėliau kiekvienais metais (iki rugsėjo 15 d.) tėvai turi pateikti vaiko sveikatos pažymėjimą.
7. Tėvai turi nuolat domėtis informacija, iškabinta skelbimų lentoje, laiku pristatyti pažymas dėl lengvatų.
8. Pasivaikščiojimų metu nei vienas vaikas grupėje negali būti paliekamas.
9. Lankančių įstaigą ugdytinių tėvai vadovaujasi sutartyje numatytais šalių įsipareigojimais.
10. Mokestis už vaiko išlaikymą įstaigoje turi būti sumokėtas iki einamojo mėnesio 20 dienos.
11. Darželio vaikai įstaigos slaugytojo gali būti apžiūrimi dėl asmens higienos, pedikuliozės, niežų, utėlių, kai yra raštiškas tėvų sutikimas.
12. Tėvai informuojami vaikui susirgus ar įvykus traumai. Tėvai nedelsiant privalo pasiimti vaiką iš ugdymo įstaigos, o kol atvyksta tėvai, sergantis vaikas yra izoliuojamas nuo kitų.
13. Darželyje draudžiama vaikams duoti medikamentus. Medikamentus leidžiama duoti tik išskirtiniais atvejais (astma ir pan.)
14. Vaikų išvykos už įstaigos ribų organizuojamos tik esant raštiškam tėvų sutikimui.
15. Į darželį vaikai turi būti vedami švarūs, aprengti švariais ir tvarkingais drabužėliais.
16. Grupėje vaikai turi turėti tinkamą pakaitinę avalynę su pakulne (basutės, bateliai).
17. Mažųjų vaikų grupėse privaloma turėti atsarginius apatinius drabužėlius.
18. Viršutiniai drabužėliai turi būti patogūs ir praktiški, skatinantys rengtis savarankiškai.
19. Darželyje vaikams draudžiama atsinešti ir naudotis mobiliaisiais telefonais.
20. Nerekomenduojame vaikams iš namų atsinešti žaislų, su kuriais jis nepasirengęs dalintis su draugais.
21. Iškilus bet kokiems klausimams tėvai gali kreiptis į įstaigos administraciją.